ananddey/assamese-wiki-corpus huggingface dataset:
মাইকেল ফেৰাডে

মাইকেল ফেৰাডে (২২ ছেপ্তেম্বৰ, ১৭৯১ - ২৫ আগষ্ট, ১৮৬৭) এজন প্ৰখ্যাত ব্ৰিটিছ বিজ্ঞানী। তেওঁক প্ৰধানকৈ বিদ্যুত চুম্বকত্ব আৰু বিদ্যুত ৰসায়নৰ ক্ষেত্ৰলৈ আগবঢ়োৱা অৱদানৰ বাবে জনা যায়। তেওঁৰ প্ৰধান আৱিষ্কাৰ সমূহ হ'ল বিদ্যুত চুম্বকীয় আৱেশ, দ্বিচুম্বকত্ব(Diamagnetism),আৰু বিদ্যুত বিশ্লেষণ।

যদিও ফেৰাডেৰ আনুষ্ঠানিক শিক্ষা একেবাৰে কম আছিল, তেওঁ আটাইটকৈ প্ৰভাৱশালী বিজ্ঞানীবোৰৰ ভিতৰত এজন আছিল। একমুখী বিদ্যুত প্ৰবাহ কঢ়িয়াই নিয়া পৰিবাহী এডালৰ কাষত থকা চুম্বক ক্ষেত্ৰ এখনৰ বিষয়ে ফেৰাডেৰ গৱেষণাই পদাৰ্থ বিজ্ঞানৰ বিদ্যুত চুম্বকত্ব আৱিষ্কাৰ কৰিছিল। ফেৰাডেই চুম্বকক্ষেত্ৰ আৰু পোহৰৰ ৰশ্মিৰ মাজত থকা সম্বন্ধও প্ৰতিষ্ঠা কৰিছিল। তেওঁৰ বিদ্যুত চুম্বকত্বৰ তত্বৰ আধাৰতে আধুনিক যুগৰ বৈদ্যুতিক মটৰ বিলাক চলি আছে।

ৰসায়নবিদ হিচাপে তেও বেঞ্জিন আৱিষ্কাৰ কৰিছিল, ক্ল'ৰিণৰ ক্লেথ্ৰেট হাইড্ৰেট(clathrate hydrate) বিষয়ে অধ্যয়ণ কৰিছিল,প্ৰাৰম্ভিক অৱস্থাৰ বুনচেন বাৰ্ণাৰ আৰু অক্সিডেচন নম্বৰ ব্যৱস্থাটো উদ্ভাৱন কৰিছিল। শেষত ফেৰাডেই ৰয়েল ইনষ্টিটিউচন অৱ গ্ৰেট ব্ৰিটেইনৰ 'ফুলেৰিয়ান প্ৰফেচাৰ অৱ কেমিষ্ট্ৰী' আসনখন দখল কৰিবলৈ সক্ষম হৈছিল।

জেমচ্ ক্লাৰ্ক মেক্সৱেলৰ বিদ্যুত চুম্বকত্বৰ বিখ্যাত সমীকৰণ চাৰিটাৰ আঁৰত ফেৰাডেৰ গৱেষণাৰ প্ৰত্যক্ষ প্ৰভাৱ আছে। ফেৰাডে এজন অন্যতম সফল গৱেষণাবিদ আছিল যদিও তেওঁৰ গাণিতিক সামৰ্থ্য সাধাৰণ বীজগণিত আৰু ত্ৰিকোণমিতিতকৈ বেছি নাছিল। তথাপিও তেওঁ সহজ ভাষাত স্পষ্টকৈ তেওঁৰ ধাৰণাবোৰ বুজাব পাৰিছিল।

ধাৰকত্ব(Capacitance) ৰ এছ আই একক ফেৰাড, মাইকেল ফেৰাডেৰ প্ৰতি সন্মান জনাই ৰখা হৈছে।

১৮৩৪ চনত তেওঁ বিখ্যাত বিদ্যুৎ বিশ্লেষণ সূত্ৰ সমূহ লিপিবদ্ধ কৰে। প্ৰথম সূত্ৰটোৰ মতে, বিদ্যুৎ বিশ্লেষণৰ দ্বাৰা উৎপন্ন কৰা পদাৰ্থৰ ভৰ বিশ্লেষ্য পদাৰ্থবিধৰ মাজেৰে পঠোৱা বিদ্যুতৰ পৰিমাণৰ সমানুপাতিক । দ্বিতীয় সূত্ৰটোৰ মতে, একে পৰিমাণৰ বিদ্যুৎ প্ৰবাহৰ বাবে বিদ্যুৎ বিশ্লেষণত নিৰ্গত ভিন ভিন পদাৰ্থৰ ভৰ কিমান হব সেয়া পদাৰ্থবোৰৰ ৰসায়নিক তুলাংক ভৰৰ দ্বাৰা ( Chemical Equivalent Weight) নিৰ্ধাৰিত হয় । আজি আমি ব্যৱহাৰ কৰা এনোড, কেথোড, আয়োনাইজেছন আদি শব্দ ফেৰাডেই প্ৰথম ব্যৱহাৰ কৰিছিল ।

তথ্য উৎস

বাহ্যিক সংযোগ

শ্ৰেণী: যুক্তৰাজ্যৰ ব্যক্তি
শ্ৰেণী: ৰসায়নবিদ
শ্ৰেণী: পদাৰ্থ বিজ্ঞানী
শ্ৰেণী: মৃত ব্যক্তি
শ্ৰেণী: বৈদ্যুতিক ক্ষেত্ৰৰ লগত জড়িত ব্যক্তি
সৌন্দৰ্য

সৌন্দৰ্য হ’ল কোনো ব্যক্তি, স্থান, বস্তু বা ধাৰণা এটাৰ বৈশিষ্ট্য যিয়ে আনন্দ, অৰ্থ বা সন্তুষ্টিৰ এক অনুভূত অভিজ্ঞতা প্ৰদান কৰে। সৌন্দৰ্যক নান্দনিকতা, সমাজবিজ্ঞান, সামাজিক মনোবিজ্ঞান আৰু সংস্কৃতিৰ অংশ হিচাপে অধ্যয়ন কৰা হয়। সৌন্দৰ্যৰ বিষয়ভিত্তিক অভিজ্ঞতাত প্ৰায়ে কোনো সত্তাক প্ৰকৃতিৰ লগত মিল থকা বুলি ব্যাখ্যা কৰাটো জড়িত হৈ থাকে, যাৰ ফলত আকৰ্ষণৰ অনুভূতি আৰু আৱেগিক সুস্থতাৰ সৃষ্টি হ’ব পাৰে।

উদ্ধৃতি

]]
বাগিছা এখনৰ তলত পৰীও আছে বুলি বিশ্বাস নকৰাকৈয়ে বাগিছাখন ধুনীয়া হোৱা বুলি চালেই যথেষ্ট নহয়নে?
সৌন্দৰ্য অতি সোনকালে প্ৰেমিকৰ বাবে চিনাকি হৈ পৰে,তাৰ চকুত ম্লান হৈ পৰে, আৰু চেতনা ওপৰত আৱৰণ পৰে।
মৰমলগাটো কেতিয়াও শেষ হৈ নাযায়,কিন্তু অন্য মৰমলগালৈ সলনি হৈ যায়,তৰা-ধূলি, বা সাগৰীয় ফেন, ফুল বা ডেউকাযুক্ত বায়ু।
বস্তুবোৰক ভাল পালেই ধুনীয়া হয়।
সৌন্দৰ্য, প্ৰকৃত সৌন্দৰ্য, বৰ গভীৰ কিবা এটা। যদি কোনো ঈশ্বৰ আছে, তেন্তে তেওঁ আংশিকভাৱে সেইজনেই হ’ব লাগিব।

উৎস

শ্ৰেণী:বিষয়বস্তু
নিউ গাৰ্ল

নিউ গাৰ্ল (ইংৰাজী:New Girl; অসমীয়া:নতুন ছোৱালী) হৈছে এখন আমেৰিকা যুক্তৰাষ্ট্ৰৰ ইংৰাজী ভাষাৰ চিটুৱেচন কমেডি ধাৰাবাহিক।

উদ্ধৃতি

শ্ৰেণী:ইংৰাজী ভাষাৰ দূৰদৰ্শন ধাৰাবাহিক
গান্ধীক কিয় হত্যা কৰিলো?

গান্ধীক কিয় হত্যা কৰিলো? ইংৰাজী ভাষাত ৰচিত গোপাল গোড্‌ছেৰ গ্ৰন্থ 'May It please your Honour' -ৰ অসমীয়া ভাৱানুবাদ কৰিছে ত্ৰিদিব শৰ্মায়। ২০১৩ চনৰ নবেম্বৰত প্ৰকাশিত এই গ্ৰন্থখনক অসম বুক ট্ৰাষ্টে প্ৰকাশ কৰে।

গ্ৰন্থখনত মহাত্মা গান্ধীৰ হত্যা সম্পৰ্কত যি বিৱৰণ দিয়া হৈছে, সেয়া গান্ধী হত্যা মোকৰ্দমাৰ অংশবিশেষক। সেই সময়ত চিমলাত থকা পঞ্জাব উচ্চ ন্যায়ালয়ৰ ১৯৪৯ চনৰ ক্ৰিমিনেল এপ্ৰিল দ্বিতীয় খণ্ডৰ ৬৬ আৰু ৭২ ৰূপে ছপা কৰা হয়।

গ্ৰন্থখন 'শুনুন ধৰ্মবতাৰ' নামেৰে বঙালী ভাষালৈ নিৰোদবাৰণ হাজ্ৰাই অনুবাদ কৰিছে।

গ্ৰন্থখনৰ বিষয়বস্তু

জাতিৰ পিতা মহাত্মা গান্ধীক দুখন বাতৰি কাকতৰ সম্পাদকৰ গুৰু দায়িত্ব বহন কৰা নাথুৰাম গড্‌ছে কিয় হত্যা কৰিছিল সেই কথা সুদীৰ্ঘ সময় ধৰি দেশৰ জনগণৰ বোধগম্য হোৱা নাছিল। কিয়নো নাথুৰামৰ লিখিত কাৰণবোৰ চৰকাৰে জনগণৰ জ্ঞাত হোৱাৰ পৰা বাৰণ কৰি ৰাখিছিল। ১৯৪৮ চনৰ ৩০ জানুৱাৰীত দিল্লীৰ বিৰলা ভৱনত অনুষ্ঠিত প্ৰাৰ্থনা সভাত নাথুৰাম গান্ধীজীৰ বুকুলৈ তিনি জাই গুলী নিক্ষেপ কৰিছিল। তেওঁৰ পিষ্টলটোত আন তিনি জাই গুলী আছিল। ইচ্ছা কাৰ হ’লে নাথুৰামে গান্ধীজীক হত্যা কৰি নিজেও আত্মহত্যা কৰিব পাৰিলে হয়। পিছে সেই কাম তেওঁ নকৰিলে। গান্ধীক হত্যা কৰাৰ আগতেই তেওঁ নিজৰ পণ ঠিক কৰি লৈছিল। গান্ধীজীক তেওঁ কিয় হত্যা কৰিলে সেই কথা জগতক জনাব বিচাৰিছিল।

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অনূদিত গ্ৰন্থ
জান (বাতৰি কাকত)

জান (Zan; অৰ্থ: মহিলা) আছিল ইৰানৰ ফাৰ্চী-ভাষাৰ এখন সাপ্তাহিক বাতৰি কাকত। ই বিশেষভাৱে মহিলাৰ অধিকাৰৰ ওপৰত গুৰুত্ব দিছিল। এই কাকতখন ১৯৯৮ চনৰ পৰা ১৯৯৯ চনত নিষিদ্ধ হোৱালৈকে প্ৰকাশ পাইছিল। ই আধুনিকতাবাদী আৰু পৰম্পৰাবাদীসকলৰ মাজত চলি থকা ৰাজনৈতিক বিতৰ্কলৈ মহিলাসকলক আনিছিল। ১৯৯৯ চনৰ ৬ এপ্ৰিলত বৈপ্লৱিক আদালতৰ নিৰ্দেশত এই বাতৰি কাকতখন নিষিদ্ধ কৰা হয়। ইৰানৰ পৰম্পৰাবাদীসকলক সমালোচনা কৰি কাৰ্টুন প্ৰকাশ কৰা আৰু ইৰানৰ নিৰ্বাসিত সম্ৰাজ্ঞী ফাৰাহ দিবাৰ এটা নৱৰোজ (নতুন বছৰ) বাৰ্তা প্ৰকাশ কৰাটোৱেই আছিল এই নিষেধাজ্ঞা জাৰি কৰাৰ অন্যতম কাৰণ।

সমল

ইয়াৰ চুটি কাৰ্যকালৰ ভিতৰতে জান কাকতখনে কেইবাটাও গুৰুত্বপূৰ্ণ বাতৰি প্ৰকাশ কৰিছিল। ১৯৯৮ চনৰ শৰৎকালত কাকতখনে ইৰান চৰকাৰে হত্যাৰ বাবে লক্ষ্য কৰি লোৱা ১৭৯ গৰাকী বুদ্ধিজীৱী, লেখক আৰু ৰাজনৈতিক কৰ্মীৰ এটা ফাদিল হোৱা তালিকা প্ৰকাশ কৰিছিল। এই বাছনি তালিকাত নুশাবেহ আমিৰী, ইব্ৰাহিম নাবৱী, মেহৰাংগিজ কাৰ আৰু কামেলিয়া ইন্তেখাবিফাৰ্ডৰ নাম অন্তৰ্ভুক্ত আছিল। এই বাতৰিটোৱে ইৰানৰ ভিতৰত তীব্ৰ বিতৰ্কৰ সৃষ্টি কৰিছিল।

তথ্যসূত্ৰ

শ্ৰেণী:ইৰান
শ্ৰেণী:বাতৰি কাকত
জলতৰংগ

জলতৰং (হিন্দী: जलतरंग) হৈছে এটা সুৰীয়া তালৰ যন্ত্ৰ যি ভাৰতীয় উপমহাদেশৰ পৰা উৎপত্তি হৈছে। ইয়াত পানীৰে ভৰা চিৰামিক বা ধাতুৰ বাটিৰ এটা ছেট থাকে। বাটিবোৰৰ প্ৰান্তত দুহাতত এটা এটাকৈ কাঠৰ লাঠিৰে আঘাত কৰি বজোৱা হয়।

ইতিহাস

জলতৰংগৰ আটাইতকৈ পুৰণি উল্লেখ বাৎস্যায়নৰ কামসূত্ৰত পোৱা যায়, য’ত পানীৰে ভৰা কাঁচৰ গিলাচত বজোৱা বুলি উল্লেখ কৰা হৈছে। জলতৰগং মধ্যযুগীয় সংগীত পৰিজাত গ্ৰন্থতো উল্লেখ আছে, যিয়ে এই যন্ত্ৰক ঘন-বাদ্য (আঘাত কৰি ধ্বনি উৎপন্ন কৰা ইডিঅ’ফনিক যন্ত্ৰ, যাক কনকাছন ইডিঅ’ফোন বুলিও কোৱা হয়) হিচাপে শ্ৰেণীবদ্ধ কৰিছিল। সংগীতসাৰ গ্ৰন্থত ২২টা বাটিক এটা সম্পূৰ্ণ জলতৰং আৰু ১৫টা বাটিক মধ্যম মানৰ বুলি গণ্য কৰা হৈছে। বাটিবোৰ, বিভিন্ন আকাৰৰ, পিতল বা চীনামাটিৰ পৰা তৈয়াৰ কৰা হয়। জলতৰংগক মধ্যযুগত জল-যন্ত্ৰ বুলিও কোৱা হৈছিল, আৰু কৃষ্ণ ভক্তিৰ কবিসকল (যাক অষ্টছাপ কবি বুলিও কোৱা হয়)ৰ দ্বাৰা এই যন্ত্ৰৰ উল্লেখ কৰা হৈছে।
জলতৰংগৰ অৰ্থ হৈছে "পানীৰ তৰংগ", আৰু ই পানীৰ সহায়ত সৃষ্ট বা পৰিবৰ্তিত ধ্বনিৰ গতিৰ ইংগিত দিয়ে। এই পৰম্পৰাগত যন্ত্ৰ ভাৰতীয় শাস্ত্ৰীয় সংগীতত ব্যৱহৃত হয়।

বিশদ

alt=পানীৰে ভৰা বাটিৰ শাৰী|
বাটিত পানী ভৰোৱা হয়, আৰু পানীৰ পৰিমাণ সামঞ্জস্য কৰি সুৰ সলনি কৰা হয়। বজোৱা সুৰৰ ওপৰত নিৰ্ভৰ কৰি বাটিৰ সংখ্যা। বাটিবোৰ সাধাৰণতে বাদকৰ সন্মুখত অৰ্ধবৃত্তাকাৰে সজোৱা হয়, যাতে তেওঁ সকলোবোৰ সহজে লাভ কৰিব পাৰে। বাদকে বাটিৰ প্ৰান্তত কাঠৰ লাঠিৰে মৃদুভাৱে আঘাত কৰি ধ্বনি উৎপন্ন কৰে।

উল্লেখ

বাহ্যিক সংযোগ

শ্ৰেণী:বাদ্যযন্ত্ৰ
এন্নে ফাৰ্থ মাৰে

এন্নে ফাৰ্থ মাৰে জন্ম: ২৩ জুন, ১৯৩৫ চন, নিউজিলেণ্ডৰ ৱাংগানুই, এগৰাকী কৰ্মী, লেখিকা, আৰু ষ্টেনফৰ্ড বিশ্ববিদ্যালয়ৰ শিক্ষক হোৱাৰ লগতে এটা অলাভজনক সংস্থাৰ প্ৰতিষ্ঠাপক আৰু সভাপতি। মাৰেই হৈছে গ্ল’বেল ফাণ্ড ফৰ উইমেনৰ প্ৰতিষ্ঠাপক সভানেত্ৰী, যিয়ে বিশ্বৰ বিভিন্ন প্ৰান্তৰ মহিলাৰ মানৱ অধিকাৰক সমৰ্থন কৰা গোটসমূহৰ বাবে ধন সংগ্ৰহ আৰু প্ৰদান কৰে। ১৯৮৭ চনত তেওঁ এই সংস্থাটো প্ৰতিষ্ঠা কৰা হৈছিল আৰু ১৯৯৬ চনলৈকে তেওঁ সভানেত্ৰী হিচাপে কাম কৰি আছিল।

ইয়াৰ পূৰ্বে ১৯৭৮ চনৰ পৰা ১৯৮৭ চনলৈকে উইলিয়াম এণ্ড ফ্ল’ৰা হিউলেট ফাউণ্ডেশ্যনৰ বাবে জনসংখ্যা আৰু পৰিৱেশ বিষয়ৰ ওপৰত তেওঁ দাতব্য প্ৰচেষ্টাৰ নেতৃত্ব দিছিল। ইয়াৰ পূৰ্বে তেওঁ ৰাষ্ট্ৰসংঘৰ লেখিকা আৰু ষ্টেনফৰ্ড, অক্সফৰ্ড আৰু ইয়েল বিশ্ববিদ্যালয়- এই তিনিখন বিশ্ববিদ্যালয়ৰ প্ৰেছৰ সম্পাদিকা আছিল। তেওঁ চিভিকাছ, গ্ৰাছ ৰুটছ এলায়েন্স ফৰ কমিউনিটি এডুকেচন (GRACE), ইনিচিয়েটিভ ফৰ ইকুৱেলিটি (IfE), আৰু ন' মিন্স ন' ৱৰ্ল্ডৱাইড (NMNW)কে ধৰি কেইবাটাও সংস্থাৰ ব'ৰ্ডৰ সদস্য আৰু/বা উপদেষ্টা। ২০০৫ চনত শান্তিৰ নোবেল বঁটাৰ বাবে যৌথভাৱে মনোনীত হোৱা হাজাৰ মহিলাৰ ভিতৰত তেওঁ অন্যতম।

মাৰে দুখন কিতাপৰ লেখক: পেৰাডাইম ফাউণ্ড: ইতিবাচক পৰিৱৰ্তন আৰু ক্ষোভৰ পৰা সাহসলৈ নেতৃত্ব দিয়া আৰু পৰিচালনা কৰা আৰু দৰিদ্ৰ দেশৰ মহিলাসকলৰ অন্যায় আৰু অস্বাস্থ্যকৰ পৰিস্থিতি আৰু ইয়াৰ বাবে তেওঁলোকে কি কৰিছে।

তথ্যসূত্ৰ

শ্ৰেণী:নিউজিলেণ্ডৰ ব্যক্তি
শ্ৰেণী:লেখিকা
শ্ৰেণী:সমাজকৰ্মী
সৰুপথাৰ

সৰুপথাৰ অসমৰ গোলাঘাট জিলাৰ অন্তৰ্ভুক্ত এখন নগৰ৷

ভৌগোলিক বিৱৰণ

জনসংখ্যা

২০০১ বৰ্ষৰ লোকপিয়ল অনুসৰি, সৰুপথাৰৰ জনসংখ্যা ৯৮২৭ গৰাকী৷ ইয়াৰে ৫৫% পুৰুষ আৰু ৪৫% মহিলা৷ সৰুপথাৰৰ গড় সাক্ষৰতাৰ হাৰ ৬০%; ইয়াৰ ভিতৰত পুৰুষ আৰু মহিলাৰ পৃথককৈ সাক্ষৰতাৰ হাৰ ক্ৰমে ৮৪% আৰু ৭৭% ৷ মুঠ জনসংখ্যাৰ প্ৰায় ১১% ছয় বছৰৰ অনুৰ্ধৰ৷

সৰুপথাৰৰ গৰিষ্ঠসংখ্যক লোকেই হিন্দু ধৰ্মাৱলম্বী যদিও মুছলমান, বৌদ্ধ, খ্ৰীষ্টান লোকো আছে৷

ৰাজনীতি

সৰুপথাৰ অঞ্চলটো কাজিৰঙা (লোকসভা সমষ্টি)ৰ অন্তৰ্ভুক্ত৷

শিক্ষা

মহাবিদ্যালয়

সৰুপথাৰ মহাবিদ্যালয়

বিদ্যালয়

সৰুপথাৰ উচ্চ মাধ্যমিক বিদ্যালয়

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:গোলাঘাট জিলা
বামবাৰা ৱিকিপিডিয়া

বামবাৰা ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ বামবাৰা সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত বামবাৰা ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

বামবাৰা ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
ৰঞ্জিত দত্ত

ৰঞ্জিত দত্ত (জন্ম ২৪ জানুৱাৰী ১৯৫৭) এজন ৰাজনৈতিক তথা লোকসভাৰ এগৰাকী সাংসদ। তেওঁ ২০০১ চনৰ পৰা ২০১১ চনলৈকে বিহালী সমষ্টিৰ বিধায়ক হিচাপে কাৰ্যনিৰ্বাহ কৰে। ২০১৬ চনৰ পৰা ২০২১ চনলৈ দত্ত সৰ্বানন্দ সোণোৱাল নেতৃত্বাধীন চৰকাৰৰ মন্ত্ৰী আছিল। ২০২৪ চনৰ দেশৰ সাধাৰণ নিৰ্বাচনত তেওঁ তেজপুৰ সমষ্টিৰ পৰা লোকসভালৈ নিৰ্বাচিত হয়।

প্ৰাৰম্ভিক জীৱন আৰু শিক্ষা

১৯৫৭ চনৰ ২৪ জানুৱাৰীত বিশ্বনাথৰ হাতিবন্ধাত ৰঞ্জিত দত্তৰ জন্ম হয়। তেওঁৰ পিতৃ কুলধৰ দত্ত আৰু মাতৃ লাবণ্য দত্ত। তেওঁ ১৯৭৪ চনত তেজপুৰৰ দৰং কলেজৰ পৰা উচ্চ মাধ্যমিক সম্পূৰ্ণ কৰে।

ৰাজনৈতিক জীৱন

ৰঞ্জিত দত্তই বিজেপিৰ প্ৰাৰ্থী হিচাপে বিহালী সমষ্টিৰ পৰা ২০০১ চনৰ অসম বিধানসভা নিৰ্বাচনত প্ৰতিদ্বন্দিতা কৰে। তেওঁ নিৰ্বাচনত মুঠ ভোটৰ ৫০.৬৫% ভোট (৩৩৩৪৮টা)লাভ কৰি বিজয় সাব্যস্ত কৰে।

২০০৬ চনৰ অসম বিধানসভা নিৰ্বাচনত দত্ত পুনৰ বিহালী সমষ্টিৰ পৰা নিৰ্বাচনত অংশ লয়। ২৮৬৩৩ ভোট লাভ কৰি তেওঁ নিকটতম প্ৰাৰ্থী, ৮৯৭৯ ভোটত পৰাস্ত কৰে।

২০২১ চনৰ অসম বিধানসভা নিৰ্বাচনত তেওঁ ৫৩৫৮৩ ভোট লাভ কৰি পঞ্চম বাৰৰ বাবে অসম বিধানসভালৈ নিৰ্বাচিত হয়।

ব্যক্তিগত জীৱন

ৰঞ্জিত দত্ত গীতা দত্তৰ সৈতে ১ মে' ১৯৯১ চনত বিবাহপাশত আবদ্ধ হয়। তেওঁলোকৰ এজন পুত্ৰ আৰু এগৰাকী কন্যা সন্তান আছে।

তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
আন্না ৰাজম মলহোত্ৰা

আন্না ৰাজম মলহোত্ৰা (১৭ জুলাই ১৯২৭ – ১৭ ছেপ্টেম্বৰ ২০১৮) এগৰাকী ভাৰতীয় প্ৰশাসনিক সেৱাৰ বিষয়া আছিল। তেওঁ ভাৰতীয় প্ৰশাসনিক সেৱাত যোগদান কৰে প্ৰথম গৰাকী মহিলা। তেওঁ ১৯৫০ চনত অসামৰিক পৰীক্ষাত উত্তীৰ্ণ হৈ মাদ্ৰাজ কেডাৰত যোগদান কৰিছিল। ৰাজ্যিক আৰু কেন্দ্ৰীয় চৰকাৰৰ বিভিন্ন পদবীত অধিষ্ঠিত হোৱা আন্না ৰাজম মলহোত্ৰায়ে তেওঁৰ ১৯৫১ চনৰ অসামৰিক সেৱাৰ সহপ্ৰশিক্ষাৰ্থী আৰ. এন. মলহোত্ৰাৰ লগত বিবাহপাশত আবদ্ধ হৈছিল।

২০১৮ চনৰ ১৭ ছেপ্টেম্বৰ তাৰিখে মহাৰাষ্ট্ৰৰ মুম্বাই নগৰীৰ অন্ধেৰীত অৱস্থিত নিজা বাসভৱনত তেওঁ শেষ নিশ্বাস ত্যাগ কৰে।

প্ৰাৰম্ভিক জীৱন আৰু শিক্ষা

১৯২৭ চনৰ ১৭ জুলাই তাৰিখে ব্ৰিটিছ ভাৰতৰ অন্তৰ্গত এল্লেপ্পেৰ নিৰণমানত আন্না ৰাজম মলহোত্ৰাৰ জন্ম হৈছিল। তেওঁৰ পিতৃ অট্টাভেলীল অ.এ. জৰ্জ আৰু মাতৃ এনা পল। তেওঁ মালায়ালম ভাষাৰ বিখ্যাত লেখক পাইল' পলৰ নাতিনীয়েক। তেওঁ কেৰালাৰ কলিকটত প্ৰাৰম্ভিক জীৱন অতিবাহিত কৰিছিল। তেওঁ প্ৰভিডেন্স ৱমেন কলেজৰ পৰা ইণ্টাৰমিডিয়েট পৰীক্ষা উত্তীৰ্ণ হৈছিল। তাৰপিছত তেওঁ মালাবাৰ খ্ৰীষ্টান কলেজৰ পৰা স্নাতক ডিগ্ৰী লাভ কৰে। তাৰপিছত তেওঁ মাদ্ৰাজ বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰে। ১৯৫০ চনত তেওঁ ভাৰতীয় অসামৰিক পৰীক্ষা উত্তীৰ্ণ হয়। তেওঁ ভাৰতীয় অসামৰিক পৰীক্ষা উত্তীৰ্ণ হোৱা প্ৰথম গৰাকী মহিলা। আৰু তেওঁ মাদ্ৰাজ কেডাৰৰ এগৰাকী প্ৰশাসনিক বিষয়া হিচাপে পৰিগণিত হল।

তেওঁৰ প্ৰথমে মাদ্ৰাজ ৰাজ্যত সেৱা আগবঢ়াবলৈ সুযোগ পাইছিল। সেইসময়ৰ মাদ্ৰাজ ষ্টেটৰ মুখ্যমন্ত্ৰী চক্ৰৱৰ্তী ৰাজাগোপালাচাৰীয়ে তেওঁক মহিলা হোৱাৰ বাবে জিলাৰ উপায়ুক্তৰ পদৰ সলনি সচিবালয়ত পদ যাঁচিছিল। তেওঁ ৰাজাগোপালাচাৰীক নিজৰ ইচ্ছাৰ কথা কলে। লগতে তেওঁৰ প্ৰশিক্ষণৰ কালছোৱাত ঘোঁৰা চলোৱা, ৰাইফল আৰু ৰিভলভাৰ চলোৱা আৰু দণ্ডাধীশৰ ক্ষমতা প্ৰয়োগ কৰা শিকিছিল, আৰু সেয়ে তেওঁ উপায়ুক্তৰ পদবী সম্ভালিব পাৰিব বুলি মুখ্যমন্ত্ৰীক বিশ্বাস জন্মইছিল। তেওঁৰ কথাত সন্তুষ্ট হৈ চক্ৰৱৰ্তী ৰাজাগোপালাচাৰীয়ে তেওঁক মাদ্ৰাজ ষ্টেটৰ তিৰুপাট্টুৰ জিলাৰ উপায়ুক্ত পাতিলে। ভাৰতৰ কোনো জিলাৰ তেওঁ প্ৰথম গৰাকী মহিলা উপায়ুক্ত।

তেওঁ সাত গৰাকী মুখ্যমন্ত্ৰী আৰু ভাৰতৰ প্ৰধানমন্ত্ৰী ৰাজীৱ গান্ধীৰ লগত কাম কৰিছিল। এছিয়াড প্ৰকল্পত কিছুসময়ৰ বাবে ইন্দিৰা গান্ধীৰ লগতো কাম কৰাৰ সুযোগ পাইছিল।

মৃত্যু

২০১৮ চনৰ ১৭ ছেপ্টেম্বৰ তাৰিখে মুম্বাইৰ অন্ধেৰীৰ নিজা বাসভৱনত আন্না ৰাজম মলহোত্ৰায়ে শেষ নিশ্বাস ত্যাগ কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পদ্মভূষণ বঁটা বিজয়ী
শ্ৰেণী:ভাৰতীয় প্ৰশাসনিক সেৱাৰ বিষয়া
চেং ঙুয়েং কুইন চাউ

চেং ঙুয়েং কুইন চাউ (জন্ম ৩ জুলাই ১৯৯৪) হৈছে ভিয়েটনামৰ এগৰাকী শীৰ্ষ মহিলা মডেল, MC আৰু অভিনেত্ৰী। তেওঁ সৰ্বাধিক জনপ্ৰিয়তা লাভ কৰে চলচ্চিত্ৰসমূহত অংশগ্ৰহণ কৰাৰ পাছত, যেনে আপল ট্ৰী ব্লুমছ, ডেড, আই এড ছ'ৰী, আৰু বিশেষকৈ মিছ গ্ৰেণ্ড ভিয়েটনাম ২০২২-ত ১ম ৰানাৰ-আপ হৈ বিৰাট সফলতা অৰ্জন কৰে।

জীৱনী

চেং চাউ লম ডংত জন্ম আৰু পালন-পোষণ হৈছে, য’ত তেওঁ ভো ট্ৰুং টোয়ান হাইস্কুলত অধ্যয়ন কৰিছিল। তাৰপাছত তেওঁ হো চি মিন চিটিৰ ইউনিভাৰ্ছিটি অৱ ফাইনেন্স–মাৰ্কেটিংৰ পৰা উত্তীৰ্ণ হয়। অধ্যয়নৰ সময়ত তেওঁ মডেল হিচাপে কাম কৰিছিল আৰু বহুতো মডেল আৰু সৌন্দৰ্য প্ৰতিযোগিতাত অংশগ্ৰহণ কৰে। ২০১৭ চনৰ আগলৈ তেওঁ ভিয়েটনামত যথেষ্ট জনপ্ৰিয় হৈছিল, কিন্তু ২০২২ চনৰ পৰ্যন্ত, সৌন্দৰ্য প্ৰতিযোগিতা আৰু চলচ্চিত্ৰত অংশগ্ৰহণৰ পিছত তেওঁ শীৰ্ষ মডেল হিচাপে স্বীকৃতি লাভ কৰে।

কেৰিয়াৰ

২০১৩ চনত তেওঁ F-idol প্ৰতিযোগিতাত অংশগ্ৰহণ কৰে আৰু এক প্ৰভাৱশালী বঁটা লাভ কৰে। ২০১৪ চনত তেওঁ ভিয়েটনাম ফেশ্বন আইকনত অংশগ্ৰহণ কৰি বিজয়ী হয়। একে বছৰত তেওঁ প্ৰজেক্ট ৰানৱে ভিয়েটনামৰ মডেল হিচাপে অংশগ্ৰহণ কৰে আৰু বিজয়ী হয়। তাৰ পিছত নিউ ইয়ৰ্ক চিটি আৰু পেৰিছত পাৰফৰ্ম কৰে। তাৰপাছত তেওঁ ভিয়েটনামচ নেক্সট টপ মডেল ছেচন ৫-ত অংশগ্ৰহণ কৰি টপ ৯-ত স্থান লাভ কৰে। ২০১৪ চনত তেওঁ একাধিক প্ৰতিযোগিতা বিজয়ী হোৱাৰ ফলত সংবাদ মাধ্যমসমূহৰ প্ৰধান মনোযোগৰ বিষয় হয়।

তেওঁৰ প্ৰচাৰ-প্ৰসাৰ আৰু মিডিয়াৰ সহায়ত, তেওঁ মিছ ইউনিভাৰ্ছ ভিয়েটনাম ২০১৫-ত অংশগ্ৰহণ কৰি টপ ১৫-ত স্থান লাভ কৰে। ২০১৬ চনত তেওঁ মিছ আ’ও জাই ভিয়েটনামত অংশগ্ৰহণ কৰি টপ ৫-ত স্থান লাভ কৰে। ২০১৭ চনত মাষ্টাৰচেফ ভিয়েটনামত অংশগ্ৰহণ কৰি এপিছড ৫-ত ৰোধ হয়। ২০২২ চনত তেওঁ মিছ গ্ৰেণ্ড ভিয়েটনামত অংশগ্ৰহণ কৰি ১ম ৰানাৰ-আপৰ খিতাপ লাভ কৰে।

চলচ্চিত্ৰসমূহ

চেং চাউ বহুতো চলচ্চিত্ৰত অভিনয় কৰিছে, উল্লেখযোগ্য:
ফ্লাছণ্ট ক্ৰিষ্টেল (Crystal is not fragile)
চোল্ডিয়ৰ
কালাৰফুল লেন্সেছ
আপল ট্ৰী ব্লুমছ
ফাইণ্ড এ হাজ্বেণ্ড ফৰ মাদাৰ-ইন-ল
মিছ ৱেণ্ডাৰাৰ
ডাড, আই'ম ছ'ৰী
মিছ গেংষ্টাৰ

ভিয়েটনামীত ছবিসমূহৰ নাম হ'ল: Pha lê không dễ vỡ, Người lính, Ống kính muôn màu, Cây táo nở hoa, Kiếm chồng cho mẹ chồng, Bố già আদি।

তথ্যসূত্ৰ

শ্ৰেণী:ভিয়েটনামী অভিনেত্ৰী
৯৯%ৰ নাৰীবাদ

৯৯% নাৰীবাদ হৈছে সমসাময়িক, তৃণমূল পৰ্যায়ৰ, উগ্ৰ নাৰীবাদী আন্দোলন, যিয়ে আন্তঃবিভাজনতাক স্বীকৃতি দিয়ে আৰু অন্যান্য নাৰীবাদী আন্দোলনে উপেক্ষা কৰা মহিলাকে ধৰি সকলো মহিলা আৰু তেওঁলোকৰ সক্ৰিয়তাৰ পোষকতা কৰে।২০১৭ চনৰ ফেব্ৰুৱাৰী মাহত ভিউপইণ্ট মেগাজিনত প্ৰকাশিত এক আবেদনত আমেৰিকাৰ বিশিষ্ট নাৰীবাদীৰ এটা দলে ইয়াক প্ৰস্তাৱ কৰিছিল আৰু জানুৱাৰী মাহত ২০১৭ চনৰ মহিলা মাৰ্চত দেখা মহিলাসকলৰ সংগঠনৰ আধাৰত ই নিৰ্মিত হৈছিল। এই আবেদনখনে একেসময়তে ২০১৭ চনৰ ৮ মাৰ্চত আন্তঃৰাষ্ট্ৰীয় নাৰী ধৰ্মঘটৰ আহ্বান জনাইছিল। ই উগ্ৰ নাৰীবাদ, মাৰ্ক্সবাদী নাৰীবাদ, কৃষ্ণাংগ নাৰীবাদ আৰু আন্তঃৰাষ্ট্ৰীয়/বি-ঔপনিৱেশিক নাৰীবাদৰ দৰে নাৰীবাদী আন্দোলনৰ সঞ্চিত বৌদ্ধিক উত্তৰাধিকাৰৰ উত্তৰাধিকাৰী, আৰু লিংগ অত্যাচাৰৰ কাৰণ নহয় বুলি দৃঢ়তাৰে কয়৷ কৃষ্ণাংগ নাৰীবাদ যৌনতাবাদ, শ্ৰেণী অত্যাচাৰ, লিংগ পৰিচয় আৰু বৰ্ণবাদৰ লগত একেলগে সংযুক্ত হৈ থকা এটা চিন্তাধাৰা।

পৃষ্ঠভূমি

৯৯%ৰ নাৰীবাদৰ দাবীটো ২০১৭ চনৰ ৩০ ফেব্ৰুৱাৰীত ভিউপইণ্ট মেগাজিনত প্ৰকাশ পাইছিল। ২০১৭ চনৰ মহিলা মাৰ্চত দৃষ্টিগোচৰ হোৱা মহিলাৰ গণ সংগঠনৰ প্ৰতি সঁহাৰি আছিল এই দাবীৰ ভিত্তি৷ এই দাবী ২০১৭ চনৰ ২১ জানুৱাৰীত ড’নাল্ড ট্ৰাম্পক আমেৰিকাৰ ৰাষ্ট্ৰপতি হিচাপে কাৰ্যভাৰ গ্ৰহণ কৰাৰ প্ৰতিবাদ আৰু মহিলাৰ অধিকাৰ, মানৱ অধিকাৰ আৰু নীতি সংস্কাৰৰ পোষকতা কৰা বিশ্বব্যাপী প্ৰতিবাদ আছিল। লেখকসকলে আৰ্জেণ্টিনাৰ আন্দোলন নি উনা মেনোছক তেওঁলোকৰ প্ৰেৰণা হিচাপে উল্লেখ কৰিছে, কিয়নো ইও চতুৰ্থ ঢৌৰ তৃণমূল পৰ্যায়ৰ আন্দোলন যিয়ে আন্তঃবিভাজনমূলক সমস্যাসমূহৰ সমাধানৰ লক্ষ্য ৰাখে। মহিলা আন্দোলনৰ গতিবেগ বঢ়োৱাৰ লক্ষ্যৰে লেখকসকলে lean-in feminismৰ দৰে সমসাময়িক নাৰীবাদী আন্দোলনৰ ব্যৰ্থতা বুলি তেওঁলোকে দেখা কথাবোৰৰ প্ৰতি দৃষ্টি আকৰ্ষণ কৰে৷ তেওঁলোকে যুক্তি আগবঢ়ায় যে ই “ব্যক্তিগত আত্ম-উন্নতি আৰু উন্নতিৰ সুবিধা নথকা আৰু যিসকলৰ জীৱনৰ অৱস্থাৰ উন্নতি সাধন কৰিব পৰা যায় কেৱল সামাজিক প্ৰজনন ৰক্ষা কৰা, প্ৰজনন ন্যায় সুৰক্ষিত কৰা আৰু শ্ৰমিকৰ অধিকাৰ নিশ্চিত কৰা নীতিৰ জৰিয়তেহে” “অতিশয় সংখ্যাগৰিষ্ঠ” মহিলাক ব্যৰ্থ কৰিছে ”। তেওঁলোকে আৰু কয় যে কৰ্পৰেট বিশ্বায়ন আৰু পুঁজিবাদী ব্যৱস্থাৰ বাবে বিশেষকৈ ৰঙৰ, শ্ৰমিক শ্ৰেণীৰ, প্ৰব্ৰজিত পটভূমিৰ বা যিসকল নিবনুৱা, তেওঁলোকৰ জীৱনৰ অৱস্থা যোৱা ৩০ বছৰত অৱনতি ঘটিছে।

মূল সমালোচনা আৰু দাবী

৯৯% নাৰীবাদে অন্যান্য সমসাময়িক নাৰীবাদী আন্দোলন, যেনে: lean-in feminism আৰু কৰ্পৰেট নাৰীবাদক সমালোচনা কৰে৷ তেওঁলোকৰ মতে, এনে নাৰীবাদে কেৱল বিশেষ সুবিধাপ্ৰাপ্ত শীৰ্ষ ১% মহিলাৰ প্ৰতিহে সেৱা আগবঢ়াইছে। ইয়াত সম্পৃক্ত হৈ থকা যুক্তিটো হৈছে: মহিলাসকলে যেতিয়ালৈকে পিতৃতন্ত্ৰৰ সুবিধাৰ বাবে কাম কৰে তেতিয়ালৈকে তেওঁলোকে নিজৰ কেৰিয়াৰত সফল হ’ব পাৰে৷ আৰু এই মহিলাসকলে এনে সম্পদ আৰু সুযোগৰ সুবিধা লাভ কৰাৰ ওপৰত নিৰ্ভৰশীল যিবোৰ বেছিভাগ মহিলাই লাভ কৰিব নোৱাৰে। আবেদনখনৰ লেখকসকলে বহুতৰে প্ৰয়োজনীয়তা পূৰণ কৰা নাৰীবাদী আন্দোলনৰ প্ৰয়োজনীয়তাক স্বীকাৰ কৰিছে, আৰু নব্য উদাৰবাদী নাৰীবাদৰ দ্বাৰা উপেক্ষা কৰা মহিলাসকলৰ প্ৰতি দৃষ্টি আকৰ্ষণ কৰিছে। কিন্তু তেওঁলোকে আন্দোলনক কেৱল লিংগ বিষয়ৰ ঊৰ্ধত চাবলৈ আহ্বান জনাইছে৷ তেওঁলোকে কেইবাটাও মূল বিষয় আৰু আন্দোলনক সমালোচনা কৰিছে, যাৰ ভিতৰত আছে: বৰ্ণবাদী লিংগ হিংসা, নব্য উদাৰতাবাদৰ ব্যৰ্থতা, শ্ৰমিকৰ অধিকাৰৰ ওপৰত আক্ৰমণ আৰু শ্ৰমৰ অৱমূল্যায়ন; প্ৰজননজনিত অন্যায়; সমকামিতাক ঘৃণা; ট্ৰেন্সফ'বিয়া; আৰু বিদেশী ঘৃণা। এই আন্দোলনৰ লক্ষ্য হৈছে এক বিস্তাৰিত কৰ্মসূচীৰে নতুন আন্তঃৰাষ্ট্ৰীয় নাৰীবাদী আন্দোলনলৈ অৰিহণা যুগোৱা যি একেলগে বৰ্ণবাদ বিৰোধী, সাম্ৰাজ্যবাদ বিৰোধী, বিষমলিংগ বিৰোধী, আৰু নব্য উদাৰতা বিৰোধী”।

তথ্যসূত্ৰ
অৰ্ণমাই বৰা ধৰ্ষণ কাণ্ড

অৰ্ণমাই বৰা ধৰ্ষণ কাণ্ড অসমৰ যমুনামুখত ২০১৮ চনৰ ৩১ মে’ত সংঘটিত হোৱা ৫৮বছৰীয়া স্কুল শিক্ষয়িত্ৰীক নৃশংস ধৰ্ষণ আৰু হত্যাকাণ্ডৰ ঘটনা। এই কাণ্ডই সমগ্ৰ ৰাজ্যতে ব্যাপক ক্ষোভ আৰু প্ৰতিবাদৰ সৃষ্টি কৰে।

ঘটনা

অৰ্ণমাই বৰা এগৰাকী চৰকাৰী বিদ্যালয়ৰ শিক্ষয়িত্ৰী আছিল যিয়ে সঘনাই কপিলী নদী পাৰ হৈ হোজাই জিলাৰ যমুনামুখ অঞ্চলৰ নিজৰ বিদ্যালয় চাংজুৰাই ইলাছি দেউৰী প্ৰাথমিক বিদ্যালয়ত উপস্থিত হৈছিল। ২০১৮ চনৰ ৩১ মে’ত স্কুলৰপৰা ঘৰলৈ উভতি আহোঁতে তেওঁক মইনুল হক আৰু চেলিম উদ্দিনে আক্ৰমণ কৰাৰ অভিযোগ উত্থাপন কৰিছিল। অভিযুক্তসকলৰ মতে তেওঁলোকে তেওঁৰ পিছে পিছে গৈছিল আৰু পৰৱৰ্তী সময়ত তেওঁক আক্ৰমণ কৰিছিল।

আৰক্ষীৰ তদন্ত আৰু আইনী কাৰ্য্যবিধি

যমুনামুখ থানাত এফআইআৰ ৰুজু কৰা হয়। মইনুল হক আৰু চেলিম উদ্দিনৰ বিৰুদ্ধে ভাৰতীয় দণ্ডবিধিৰ ধাৰা ৩০২/৩৪, ২০০১/৩৪ আৰু ৩৭৬(এ)ৰ অধীনত গোচৰ ৰুজু কৰা হৈছিল।

২০২২ চনৰ ডিচেম্বৰ মাহত হোজাইৰ অতিৰিক্ত জিলা আৰু অধিৱেশন ন্যায়াধীশ আদালতে হকক মৃত্যুদণ্ড আৰু উদ্দিনক যাৱজ্জীৱন কাৰাদণ্ডৰ শাস্তি প্ৰদান কৰে। কিন্তু দুয়োজনে ৰায়দানৰ বিৰুদ্ধে আবেদন জনায়।

২০২৩ চনৰ ১৭ জানুৱাৰীত গৌহাটী উচ্চ ন্যায়ালয়ে হক আৰু উদ্দিনৰ মৃত্যুদণ্ড তিনি বছৰৰ কাৰাদণ্ডলৈ হ্ৰাস কৰে। উচ্চ ন্যায়ালয়ৰ এই সিদ্ধান্তই জনসাধাৰণৰ হতাশাৰ সন্মুখীন হৈছিল আৰু এনে গুৰুতৰ গোচৰত ন্যায়িক প্ৰক্ৰিয়াৰ বিষয়ে উদ্বেগ প্ৰকাশ কৰিছিল।

পিছত অসমৰ মুখ্যমন্ত্ৰী হিমন্ত বিশ্ব শৰ্মাই গৌহাটী উচ্চ ন্যায়ালয়ৰ সিদ্ধান্ত পুনৰীক্ষণ কৰি প্ৰয়োজন হ'লে ৰাজ্য চৰকাৰ উচ্চতম ন্যায়ালয়লৈ যাব বুলি কয়।

তথ্যসূত্ৰ

শ্ৰেণী:ধৰ্ষণ
চিলাম যোশী উৎসৱ

চিলাম যোশী উৎসৱ (ইংৰাজী: Chilam Joshi Festival, যাক চিলিম যোশী বুলিও লিখা হয়) হৈছে পাকিস্তানৰ খাইবাৰ পখতুনখোৱা প্ৰদেশৰ কালাশা উপত্যকাত বাস কৰা কালাশ লোকসকলে উদযাপন কৰা এটা উৎসৱ। ই কালাশা সম্প্ৰদায়ৰ ভিতৰত বসন্তৰ আগমনক সূচায় আৰু প্ৰতি বছৰে ১৩ মে’ৰ পৰা ১৬ মে’লৈকে উদযাপন কৰা হয়।

কাৰ্যসূচীসমূহ

মে’ মাহৰ মাজভাগত তিনিৰ পৰা চাৰিদিনীয়া এই উৎসৱ অনুষ্ঠিত হয়। ই আধ্যাত্মিক আৰু সামাজিক দুয়োটা উদ্দেশ্য পূৰণ কৰে। কালাশা লোকসকলে তেওঁলোকৰ পশুধনৰ মংগলৰ বাবে তেওঁলোকৰ দেৱতা গোছিদাইৰ ওচৰত প্ৰাৰ্থনা কৰে। উৎসৱৰ অত্যাৱশ্যকীয় কাৰ্যকলাপবোৰ হ’ল গীত আৰু নৃত্য, য’ত মহিলাসকলে পৰম্পৰাগতভাৱে নতুন কাপোৰ পিন্ধে আৰু সমগ্ৰ সম্প্ৰদায়ৰ নৃত্যৰ জৰিয়তে বসন্ত ঋতুক আদৰণি জনায়।

যিহেতু এই উৎসৱটো তিনিখন কালাশা উপত্যকাতে বিস্তৃত হৈ থাকে, বুম্বুৰেট উপত্যকাত অধিক সুগম হোৱাৰ বাবে সৰ্বাধিক দৰ্শনাৰ্থীৰ সমাগম হয়। নৃগোষ্ঠীয় অধ্যয়নৰ পৰা ধাৰণা কৰা অনুসৰি, সময়ৰ লগে লগে কালাশা সংস্কৃতিৰ পৰিৱৰ্তনৰ সৈতে সংগতি ৰাখি এই উৎসৱটোও বিকশিত হৈছে। ই সম্প্ৰদায়টোৰ বাবে তেওঁলোকৰ সংস্কৃতিক ব্যাপক দৰ্শকৰ আগত প্ৰদৰ্শন কৰাৰ এক মঞ্চ হৈ পৰিছে, যিয়ে পৰ্যটকসকলক আকৰ্ষণ কৰি তেওঁলোকৰ অৰ্থনীতিত অৰিহণা যোগাইছে।

তথ্যসূত্ৰ

বাহ্যিক সংযোগ

Kalash Chilam Joshi Festival - Hunza Guides Pakistan
Chilam Joshi Festival - Chitral

শ্ৰেণী:লোক-সংস্কৃতি
শ্ৰেণী:উৎসৱ
২২৯ নং ৰাষ্ট্ৰীয় ঘাইপথ (ভাৰত)

২২৯ নং ৰাষ্ট্ৰীয় ঘাইপথ (, চমুকৈ: NH 229) হৈছে অৰুণাচল প্ৰদেশৰ এটা ৰাষ্ট্ৰীয় ঘাইপথ। ই ৰাষ্ট্ৰীয় ঘাইপথটো ৰাজ্যখনৰ পশ্চিমত অৱস্থিত টাৱাঙ চহৰত আৰম্ভ হৈছে। তাৰ পৰা এই পথটো পাছিঘাট গৈ শেষ হৈছে। ইয়াৰ মুঠ দৈৰ্ঘ্য হৈছে ১০৯০ কিঃমিঃ। এই পথটো কেৱল অৰুণাচল প্ৰদেশতেই বিস্তৃত হৈ আছে।

সংযোগ স্থাপন কৰা ঠাইসমূহ

টাৱাঙ
ব'মডিলা
ছেপ্পা
জিৰ'
দাপ'ৰিজ'
আলঙ
পাছিঘাট

লগতে চাওক

List of National Highways in India

তথ্য সংগ্ৰহ

বাহ্যিক সংযোগ

Trans Arunachal Highway

শ্ৰেণী:অৰুণাচল প্ৰদেশৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
আন্তঃৰাষ্ট্ৰীয় অগ্নিনিৰ্বাপক কৰ্মীসকলৰ দিৱস

আন্তঃৰাষ্ট্ৰীয় অগ্নিনিৰ্বাপক কৰ্মীসকলৰ দিৱস প্ৰতি বছৰে ৪ মে' তাৰিখে পালন কৰা হয়। ১৯৯৯ চনৰ পৰা এই দিৱস পালন কৰি অহা হৈছে। সেই বছৰৰ অষ্ট্ৰেলিয়াত বনজুই নিৰ্বাপনৰ জড়িত পাঁচজনকৈ অগ্নিনিৰ্বাপকৰ কৰ্মী দুৰ্ঘটনাতপতিত হৈ অগ্নিদগ্ধ হয়। ৪মে'ত এই দিৱসটি পালন কৰা কাৰণ হৈছে এই দিনটোত চেইণ্ট ফ্লয়াণৰ (Saint Florian) জন্ম হৈছিল। চেইণ্ট ফ্লয়াণ(Saint Florian) হৈছে এগৰাকী ৰোমান অগ্নিনিৰ্বাপক সেনা; যিজনে বহুলোকৰ জীৱন আৰু সা-সম্পত্তি ৰক্ষা কৰিছে।

তথ্য সংগ্ৰহ

শ্ৰেণী:দিৱসসমূহ
ডৰথী ৰিডল

ডৰথী ৰিডল (; জন্ম: ১২ জানুৱাৰী, ১৯৪৪) এগৰাকী আমেৰিকান-কানাডিয়ান মনোবিজ্ঞানী, নাৰীবাদী আৰু অৰ্থনৈতিক উন্নয়ন বিশেষজ্ঞ। ৰিডল হমফবিয়া স্কেলৰ লেখিকা হিচাপে পৰিচিত আৰু তেওঁ নাৰীঅধ্যয়ন, হমফবিয়া, সেৱা আৰু আধ্যাত্মিকতাবাদৰ ওপৰত গ্ৰন্থ প্ৰকাশ কৰে।

জীৱনী

প্ৰাথমিক জীৱন

১৯৪৪ চনৰ ১২ জানুৱাৰীত আমেৰিকাৰ চিকাগোত তেওঁ জন্মগ্ৰহণ কৰিছিল।

শিক্ষা

১৯৫০ চনত ভাৰতৰ উত্তৰাখণ্ডৰ মুছুৰীত থকা বৰ্ডিং স্কুল উডষ্টক স্কুলত ৰিডলে স্কুলিয়া শিক্ষা আৰম্ভ কৰে, য'ত তেওঁৰ ককায়েক এলেন পাৰ্কাৰ অধ্যক্ষ হিচাপে নিযুক্ত আছিল। ১৯৬০ চনত ক্লাছৰ ভেলেডিক্টৰিয়ান হিচাপে স্নাতক ডিগ্ৰী লাভ কৰি কলেজত পঢ়িবলৈ পুনৰ আমেৰিকালৈ গুচি যায়।

ৰিডলে ক’লৰাডো বিশ্ববিদ্যালয়ত মনোবিজ্ঞান আৰু দৰ্শন অধ্যয়ন কৰি বি এ, ছামা কাম ল’ড ডিগ্ৰী লাভ কৰে।

১৯৭০ চনৰ আৰম্ভণিতে ৰিডলে মহিলাৰ স্বাস্থ্য, যৌনতা আৰু যৌন ভূমিকা সম্পৰ্কে কথা কয় আৰু লিখিবলৈ আৰম্ভ কৰে আৰু এই বিষয়সমূহৰ ওপৰত পাঠ্যক্ৰমত শিকাবলৈ লয়। ১৯৭১ চনত তেওঁ ৰিচমণ্ড কলেজত (বৰ্তমান কলেজ অৱ ষ্টেটেন আইলেণ্ড, চিটি ইউনিভাৰ্চিটি অৱ নিউয়ৰ্কে ( CUNY ) প্ৰথমটো বি এ প্ৰদানকাৰী মহিলা অধ্যয়ন কাৰ্যসূচী আৰম্ভ কৰে আৰু প্ৰথমখন চি ইউ এন ৱাই এফেৰ্মেটিভ একচন কমিটিত নিযুক্তি লাভ কৰে।

১৯৭৩ চনত এৰিজোনাৰ টাচনত তেওঁ এটা নাৰীবাদী পৰামৰ্শদাতা সেৱা (মহিলাৰ বাবে বিকল্প) প্ৰতিষ্ঠাত সহযোগ কৰে ইয়াত তেওঁ নাৰীবাদী চিকিৎসাত ব্যৱহৃত সৱলীকৰণ আৰ্হিৰ ধাৰণা প্ৰস্তুত কৰে আৰু মনোচিকিৎসাত ৰাজনৈতিক বিশ্লেষণৰ ব্যৱহাৰৰ প্ৰৱৰ্তন কৰে।

১৯৯০ চনত ৰিডলে মহিলা ব্যৱসায়ীসকলৰ বাবে পোষকতা কৰিবলৈ আৰম্ভ কৰে আৰু মহিলা ব্যৱসায়ীসকলৰ বাবে কানাডা আৰু আমেৰিকাৰ মাজত প্ৰথম বাণিজ্যিক অভিযান আয়োজন কৰাত সহায় কৰে। বৰ্তমান তেওঁ ইউনিভাৰ্চিটি অৱ ব্ৰিটিছ কলম্বিয়া চেণ্টাৰ ফৰ উইমেনছ এণ্ড জেণ্ডাৰ ষ্টাডিজৰ গৱেষণা সহযোগী য’ত তেওঁ মহিলা সেৱা ব্যৱসায়িক উদ্যোগীসকলৰ ওপৰত গুৰুত্ব আৰোপ কৰি আছে।

হমফবিয়া

১৯৭৪ চনত ডৰথী ৰিডলক আমেৰিকান চাইক’লজিকেল এছ’চিয়েশ্যনৰ টাস্ক ফ’ৰ্চ অন দ্য ষ্টেটাছ অৱ লেছবিয়ান এণ্ড গে' মেল চাইক’লজিষ্টত নিযুক্তি দিয়া হয়, যাৰ ফলত ১৯৭৫ চনত এপিএয়ে সমকামিতা কোনো মানসিক বিকাৰ নহয় বুলি আনুষ্ঠানিকভাৱে বিবৃতি দিয়ে, আৰু তেওঁলোকে এজন ব্যক্তিৰ যৌন অভীৰুচিক সমকামীৰ পৰা বিষমকামীলৈ সলনি কৰিবলৈ কৰা চিকিৎসাৰ নিন্দা কৰে। এ পি এৰ এই স্থিতিয়ে সমকামিতাৰ মৰ্যাদা আনুষ্ঠানিকভাৱে মানসিক বিকাৰৰ পৰা জীৱনশৈলীলৈ সলনি কৰাৰ পথ মুকলি কৰি দিলে।

ব্যক্তিগত জীৱন

১৯৯৩ চনত ৰিডলে কানাডালৈ প্ৰব্ৰজন কৰে।

স্বীকৃতি

ৰিডল আমেৰিকান মহিলাৰ হু'ছ হু, ৱৰ্ল্ড হু'ছ হু অৱ উইমেন আৰু ইণ্টাৰনেশ্যনেল হু'ছ হু অৱ পেছাদাৰীত তালিকাভুক্ত কৰা হৈছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:নাৰীবাদী লেখক
শ্ৰেণী:গৱেষক